**Vedtægter for Dansk Forening for Gård- og Håndværksmejerier (version 17/07/2024)**

**§1. Foreningens navn og hjemsted**

1. Foreningens navn er Danske Gårdmejerier
2. Foreningens hjemsted er Tjele, Danmark.

**§2. Formål**

1. At varetage og fremme medlemmernes fælles interesser inden for kvalitet og økonomi og repræsentere medlemmerne over for myndigheder, andre organisationer og samfundet generelt.
2. At fremme befolkningens bevidsthed om håndværksmæssigt fremstillet ost og andre mejeriprodukter.
3. At styrke samarbejdet og erfaringsudvekslingen mellem gårdmejerier.

**§3. Medlemskab**

1. Medlemskab er åbent for alle, der arbejder med håndværksmæssig mejeriproduktion.
2. Indmeldelse sker ved skriftlig ansøgning til bestyrelsen.
3. Medlemskabet ophører ved
	* udmelding
	* manglende betaling af medlemsgebyr
	* eksklusion på grund af virksomhed, der er til alvorlig skade for organisationens formål
	* eller gentagne klare overtrædelser af organisationens retningslinjer.
	* Beslutning om eksklusion træffes af bestyrelsen, efter at medlemmet skriftligt har fået forelagt sagen og fået mulighed for at udtale sig. Eksklusionsbeslutningen kan appelleres til generalforsamlingen

**§4. Generalforsamling**

1. Generalforsamlingen er foreningens øverste myndighed.
2. Ordinær generalforsamling afholdes én gang årligt inden udgangen af december måned.
3. Indkaldelse til generalforsamling skal ske skriftligt med mindst fire ugers varsel.

**§5. Bestyrelsen**

1. Foreningen ledes af en bestyrelse på mindst 3 medlemmer, valgt af generalforsamlingen.
2. Bestyrelsesmedlemmer vælges for to år ad gangen.
3. Bestyrelsen konstituerer sig selv med formand, næstformand og kasserer.
4. En person i bestyrelsen må påtage sig flere roller.

**§6. Økonomi**

1. Foreningens regnskabsår følger kalenderåret.
2. Regnskabet revideres af en af generalforsamlingen valgt revisor.

**§7. Vedtægtsændringer**

1. Ændringer af vedtægterne kan kun ske på en generalforsamling med to tredjedeles flertal.

**§8. Opløsning**

1. Beslutning om foreningens opløsning kan kun træffes på en generalforsamling med mindst to tredjedeles flertal.
2. Ved opløsning overgår foreningens midler til almennyttige formål besluttet af generalforsamlingen.

**§9. Medlemskontingent**

Medlemskontingentet skal evalueres og revideres ved første generalforsamling.

Som udgangspunkt er kontingentet afhængig af medlemstypen (”mejeri” i det følgende omfatter gårdmejerier og håndværksmejerier, dog ikke industrielle mejerier):

* 1. Medlemmer med egen mejerivirksomhed: 300kr/år
	2. Medlemmer uden mejerivirksomhed (f.eks mejeriansatte med/uden uddannelse, personer med interesse i den traditionelle fremstilling af mejeriprodukter, etc.): 100kr/år
	3. Støttemedlemmer (virksomheder som grossister, ostebutikker, uddannelsesinstitutioner, etc.) med relation til traditionel fremstilling af mejeriprodukter: 700kr/år